**ליגת האלופות האוקיאנית** (באנגלית: **OFC Champions League**) היא מפעל כדורגל אוקיאני שנתי, שבו מתחרים המועדונים המצליחים ביותר במדינות המשויכות לקונפדרציית הכדורגל של אוקיאניה (OFC). הטורניר, אשר נקרא בעבר "**אליפות אוקיאניה לקבוצות**", הוא המפעל היוקרתי ביותר למועדונים בכדורגל באוקיאניה. בתואר זה זכו קבוצות מ-4 מדינות בלבד: ניו זילנד (שיאנית הזכיות עם 12 זכיות של קבוצות מהמדינה), אוסטרליה (ממנה זכו הקבוצות ב-4 טורנירים הראשונים, עד אשר עברה לקונפדרציה האסיאתית ב-2005), פפואה גינאה החדשה וקלדוניה החדשה.

היסטוריה
--------

### אליפות אוקיאניה לקבוצות (1987 - 2006)

מפעל ליגת האלופות האוקיאני כיום דומה באופיו וחוקיו למפעל ליגת האלופות המתקיים ביבשת אירופה. בסוף שנת 2006 הוחלף שמו של המפעל, שנקרא בעבר "אליפות אוקיאניה לקבוצות". בטורניר הראשון בשנת 1987 הייתה האליפות למעשה במתכונת פלייאוף בין האלופות של המדינות הבולטות באוקיאניה: אוסטרליה וניו זילנד, כאשר קבוצת אדלייד סיטי האוסטרלית ניצחה את קבוצת מאונט וולינגטון הניו זילנדית, 4-1 בדו-קרב פנדלים לאחר שהמשחק הסתיים בתיקו 1-1. לאחר מכן הייתה הפסקה בת 12 שנים בה לא התקיים הטורניר כלל. ב-1999 חזר הטורניר להתקיים במתכונת שונה עם 9 משתתפות - האלופות של המדינות באוקיאניה. האלופות חולקו ל-3 בתים של 3 בכל אחת. הראשונה מכל בית והקבוצה במקום השני עם המאזן הטוב ביותר העפילו לשלב הנוקאאוט שהיה בעצם שלב חצי גמר וגמר שהתקיימו במשחק אחד בלבד. בטורניר זה זכתה דרום מלבורן האוסטרלית, שניצחה את קבוצת נאדי מפיג'י. בטורניר שהתקיים שנתיים לאחר מכן ב-2001 שונה הפורמט מעט ובשלב הבתים התחרו 12 קבוצות ב-2 בתים של 6 קבוצות, כאשר 2 הראשונות מכל בית העפילו לשלבי הנוקאאוט במשחק אחד (חצי גמר וגמר). בשנה זו זכתה וולונגונג וולבס האוסטרלית אחרי שניצחה 0–1 את קבוצת טפאה הונואטית. הטורניר הבא התקיים רק כעבור 4 שנים, ב-2005 בו שונתה מתכונת התחרות פעם נוספת, הפעם התקיים "סיבוב מקדים" בפלייאוף נוקאאוט ב-2 משחקים (בית וחוץ) שצמצם את המשתתפות ל-8 בשלב הבתים, כך שהפעם חולקו שמונה המשתתפות ל-2 בתים, וצמד הקבוצות שסיים במקומות הראשונים בבית עלו לשלבי הגמר. גם בעונה זו זכתה קבוצה אוסטרלית, סידני, שניצחה 0–2 את איי.סי. מג'נטה מקלדוניה החדשה. היה זה גם הטורניר האחרון שכלל קבוצות אוסטרליות, מכיוון שמיד לאחר מכן היא עברה לקונפדרציה האסיאתית (AFC) וקבוצות אוסטרליות לא השתתפו מאז בטורניר. ב-2006 התקיים הטורניר בפעם האחרונה במתכונת "אליפות אוקיאניה לקבוצות", במתכונת דומה לזו שנערכה ב-2005, ובה זכתה אוקלנד סיטי הניו זילנדית, אחרי שניצחה בגמר 1–3 את פיראה מטהיטי.

### ליגת האלופות האוקיאנית (2007 ואילך)

ב-2007 התקיימה התחרות הראשונה של ליגת האלופות האוקיאנית במתכונת מצומצמת יחסית של 6 משתתפות בלבד בטורניר, עם 2 בתים של 3 קבוצות, כאשר משם רק 2 הראשונות העפילו לשלב גמר עם צמד משחקים (בית וחוץ). בגמר ניצחה וויטאקר יונייטד הניו זילנדית את 4בי אלקטריקל בא מהאי פיג'י בזכות חוק יתרון שערי חוץ לאחר שבסיכום הסתיים המפגש ב-2-2.

החל מעונת 2007/2008 ועד 2014/2015 התקיים הטורניר שהאורך משמעותית, לאורך יוני ועד מאי של השנה העוקבת (במקום ינואר עד אפריל של אותה השנה) והתקיים שלב מקדים, שלב בתים ושלב גמר, בה ניצחה שוב וויטאקר יונייטד שהצליחה לשמור על התואר עונה שנייה ברציפות. ב-2008/2009 זכתה קבוצת אוקלנד סיטי בפעם השנייה בטורניר עם 6 משתתפות. ב-2009/2010 הטורניר הורחב ל-8 משתתפות שוב, ואלופת הטורניר הגיע במפתיע לראשונה ממדינה שהיא לא ניו זילנד או אוסטרליה - הייתה זו האקארי יונייטד מפפואה גינאה החדשה שניצחה את וויטאקר יונייטד 2–4 בסיכום 2 המשחקים. מעונת 2010/2011 ועד 2017 זכתה שיאנית הזכיות אוקלנד סיטי ב-7 תארים רצופים, כשמספר המשתתפות בטורניר גודל (מ-8 ל-18), והמתכונת משתנה מעט מעונה לעונה. זאת לאחר שב-2012/2013 הצטרפו עוד 4 התאחדויות לתחרות ומאז משתתפות קבוצות מ-11 התאחדויות שונות באוקיאניה (במקום 7 בלבד). כמו כן מספר הקבוצות בטורניר הגמר הוגדל. ב-2018 זכתה טים וולינגטון הניו זילנדית לראשונה בתולדותיה במפעל, וב-2019 זכתה לראשונה קבוצה מקלדוניה החדשה - היינג'ין ספורט שניצחה קלדונית אחרת איי.סי. מג'נטה - שהגיע לגמר בפעם השנייה אך הפסידה. הייתה זו הפעם הראשונה בה קבוצה ניו זילנדית לא הגיעה למעמד הגמר. בעונת 2020 שלב הבתים שוחק, אך שלב הנוקאאוט הושעה עקב התפרצות מגפת הקורונה העולמית, והטורניר בוטל. ב-2021 הטורניר כלל לא התקיים בגלל הימשכות של נגיף הקורונה באזור אוקיאניה והוא בוטל מראש.

הפורמט כיום
-----------

החל מ-2017 הטורניר כולל שלב מוקדמות הכולל בית מוקדמות מליגות קטנות יחסית (סמואה, איי קוקו, טונגה, סמואה האמריקנית). 2 הראשונות בבית זה מצטרפות ל-14 האלופות בליגות אוקיאניות אחרות, ומרכיבים 4 בתים של 4 קבוצות בכל בית, מהן עולות 2 הקבוצות הראשונות מכל בית לשלב נוקאאוט הכולל רבע גמר, חצי גמר וגמר במשחק בודד.

גמרי המפעל
----------

### רשימת גמרי "אליפות אוקיאניה לקבוצות" (1987 - 2006)

| שנה | מנצחת | תוצאה | סגנית | אצטדיון |
| --- | --- | --- | --- | --- |
| 1987 | אוסטרליהאוסטרליה אדלייד סיטי | 1–1 ה1-4 פ | ניו זילנדניו זילנד מאונט ולינגטון | אצטדיון הינדמארש, אדלייד |
| 1999 | אוסטרליהאוסטרליה דרום מלבורן | 5–1 | פיג'יפיג'י נאדי | פרינס צ'ארלס פארק, נאדי |
| 2001 | אוסטרליהאוסטרליה וולונגונג וולבס | 1–0 | ונואטוונואטו טפאה | אצטדיון לויד רובסון, פורט מורסבי |
| 2005 | אוסטרליהאוסטרליה סידני | 2–0 | קלדוניה החדשהקלדוניה החדשה איי.אס. מגנטה | סטאד פאטר, פפאטה |
| 2006 | ניו זילנדניו זילנד אוקלנד סיטי | 3–1 | פולינזיה הצרפתיתפולינזיה הצרפתית איי.אס. פיראה | אצטדיון נורת' הארבור, אוקלנד |

### רשימת גמר ליגת האלופות האוקיאנית (2007 ואילך)

| שנה | קבוצת בית | תוצאה | קבוצת חוץ | מיקום |
| --- | --- | --- | --- | --- |
| 2007 | פיג'יפיג'י בה | 1–2 | ניו זילנדניו זילנד וויטאקר יונייטד | גובינד פארק, בה |
| ניו זילנדניו זילנד וויטאקר יונייטד | 0–1 | פיג'יפיג'י בה | אצטדיון מאונט סמארט, אוקלנד |
| **וויטאקר יונייטד** ניצחה בזכות חוק יתרון שערי חוץ לאחר שבסיכום שני המשחקים התוצאה הייתה שוויון 2-2 |
|  |
| 2007/2008 | איי שלמהאיי שלמה קוסה | 3–1 | ניו זילנדניו זילנד וויטאקר יונייטד | אצטדיון לואסון טמה, הוניארה |
| ניו זילנדניו זילנד וויטאקר יונייטד | 5–0 | איי שלמהאיי שלמה קוסה | אצטדיון הנאמנויות, וויטאקר סיטי |
| **וויטאקר יונייטד** ניצחה 3–6 בסיכום שני המשחקים וזכתה בגביע |
|  |
| 2008/2009 | איי שלמהאיי שלמה קולואלה | 2–7 | ניו זילנדניו זילנד אוקלנד סיטי | אצטדיון לואסון טמה, הוניארה |
| ניו זילנדניו זילנד אוקלנד סיטי | 2–2 | איי שלמהאיי שלמה קולואלה | קיווטיה סטריט, אוקלנד |
| **אוקלנד סיטי** ניצחה 4–9 בסיכום שני המשחקים וזכתה בגביע |
|  |
| 2009/2010 | פפואה גינאה החדשהפפואה גינאה החדשה האקארי יונייטד | 3–0 | ניו זילנדניו זילנד וויטאקר יונייטד | אצטדיון PMRL, פורט מורסבי |
| ניו זילנדניו זילנד וויטאקר יונייטד | 2–1 | פפואה גינאה החדשהפפואה גינאה החדשה האקארי יונייטד | פרד טיילור פארק, אוקלנד |
| **האקארי יונייטד** ניצחה 2–4 בסיכום שני המשחקים וזכתה בגביע |
|  |
| 2010/2011 | ונואטוונואטו אמיקאלה | 1–2 | ניו זילנדניו זילנד אוקלנד סיטי | האצטדיון העירוני, פורט וילה |
| ניו זילנדניו זילנד אוקלנד סיטי | 4–0 | ונואטוונואטו אמיקאלה | קיווטיה סטריט, אוקלנד |
| **אוקלנד סיטי** ניצחה 1–6 בסיכום שני המשחקים וזכתה בגביע |
|  |
| 2011/2012 | ניו זילנדניו זילנד אוקלנד סיטי | 2–1 | פולינזיה הצרפתיתפולינזיה הצרפתית טפאנה | קיווטיה סטריט, אוקלנד |
| פולינזיה הצרפתיתפולינזיה הצרפתית טפאנה | 0–1 | ניו זילנדניו זילנד אוקלנד סיטי | סטאד לואיס ג'נבייט, פאאה |
| **אוקלנד סיטי** ניצחה 1–3 בסיכום שני המשחקים וזכתה בגביע |
|  |
| 2012/2013 | **ניו זילנדניו זילנד אוקלנד סיטי** | 2–1 | ניו זילנדניו זילנד וויטאקר יונייטד | אצטדיון מאונט סמארט, אוקלנד |
|  |
| 2013/2014 | ונואטוונואטו אמיקאלה | 1–1 | ניו זילנדניו זילנד אוקלנד סיטי | האצטדיון העירוני, פורט וילה |
| ניו זילנדניו זילנד אוקלנד סיטי | 2–1 | ונואטוונואטו אמיקאלה | קיווטיה סטריט, אוקלנד |
| **אוקלנד סיטי** ניצחה 2–3 בסיכום שני המשחקים וזכתה בגביע |
|  |
| 2014/2015 | **ניו זילנדניו זילנד אוקלנד סיטי** | 1–1 ה3-4 פ | ניו זילנדניו זילנד טים ולינגטון | האצטדיון הלאומי, סובה |
|  |
| 2016 | **ניו זילנדניו זילנד אוקלנד סיטי** | 3–0 | ניו זילנדניו זילנד טים ולינגטון | אצטדיון QBE, אוקלנד |
|  |
| 2017 | ניו זילנדניו זילנד אוקלנד סיטי | 3–0 | ניו זילנדניו זילנד טים ולינגטון | קיווטיה סטריט, אוקלנד |
| ניו זילנדניו זילנד טים ולינגטון | 0–2 | ניו זילנדניו זילנד אוקלנד סיטי | דייוויד פרינגטון פארק, ולינגטון |
| **אוקלנד סיטי** ניצחה 0–5 בסיכום שני המשחקים וזכתה בגביע |
|  |
| 2018 | ניו זילנדניו זילנד טים ולינגטון | 6–0 | פיג'יפיג'י לוטוקה | דייוויד פרינגטון פארק, ולינגטון |
| פיג'יפיג'י לוטוקה | 3–4 | ניו זילנדניו זילנד טים ולינגטון | צ'רצ'יל פארק, לוטוקה |
| **טים ולינגטון** ניצחה 3–10 בסיכום שני המשחקים וזכתה בגביע |
|  |
| 2019 | קלדוניה החדשהקלדוניה החדשה הייינג'ין ספורט | 1–0 | קלדוניה החדשהקלדוניה החדשה איי.אס. מגנטה | אצטדיון נומה-דאלי מגנטה, נומאה |
|  |
| 2022 | ניו זילנדניו זילנד אוקלנד סיטי | 3–0 | פולינזיה הצרפתיתפולינזיה הצרפתית ונוס | נגהואה ריזרב, אוקלנד |

זכיות במפעל
-----------

### זכיות לפי קבוצה

מאז קם מפעל האלופות האוקיאני, בכל תצורותיו, זכו במפעל 9 קבוצות שונות כאשר אוקלנד סיטי זכתה במספר האליפויות הרב ביותר במפעל.

| קבוצה | זכיות | סגנויות | שנות זכייה |
| --- | --- | --- | --- |
| ניו זילנדניו זילנד אוקלנד סיטי | 10 | – | 2006, 2008/2009, 2010/2011, 2011/2012, 2012/2013, 2013/2014, 2014/2015, 2016, 2017, 2022 |
| ניו זילנדניו זילנד וויטאקר יונייטד | 2 | 2 | 2007, 2008 |
| ניו זילנדניו זילנד טים ולינגטון | 1 | 3 | 2018 |
| אוסטרליהאוסטרליה אדלייד סיטי | 1 | – | 1987 |
| אוסטרליהאוסטרליה דרום מלבורן | 1 | – | 1999 |
| אוסטרליהאוסטרליה וולונגונג וולבס | 1 | – | 2001 |
| אוסטרליהאוסטרליה סידני | 1 | – | 2005 |
| פפואה גינאה החדשהפפואה גינאה החדשה האקארי יונייטד | 1 | – | 2009/2010 |
| קלדוניה החדשהקלדוניה החדשה הייינג'ין ספורט | 1 | – | 2019 |
| קלדוניה החדשהקלדוניה החדשה איי.אס. מגנטה | – | 2 |  |
| ונואטוונואטו אמיקאלה | – | 2 |  |
| ניו זילנדניו זילנד מאונט ולינגטון | – | 1 |  |
| פיג'יפיג'י נאדי | – | 1 |  |
| ונואטוונואטו טפאה | – | 1 |  |
| פולינזיה הצרפתיתפולינזיה הצרפתית איי.אס. פיראה | – | 1 |  |
| פיג'יפיג'י בה | – | 1 |  |
| איי שלמהאיי שלמה קוסה | – | 1 |  |
| איי שלמהאיי שלמה קולואלה | – | 1 |  |
| פולינזיה הצרפתיתפולינזיה הצרפתית טפאנה | – | 1 |  |
| פיג'יפיג'י לוטוקה | – | 1 |  |
| פולינזיה הצרפתיתפולינזיה הצרפתית ונוס | – | 1 |  |

### זכיות לפי מדינה

מאז קם מפעל האלופות האוקיאני, בכל תצורותיו, זכו במפעל קבוצות מ-4 מדינות שונות בלבד, כאשר מדינת ניו זילנד היא שיאנית הזכיות במפעל נכון ל-2020.

| קבוצה | זכיות | סגנויות |
| --- | --- | --- |
| ניו זילנדניו זילנד ניו זילנד | 13 | 6 |
| אוסטרליהאוסטרליה אוסטרליה\* | 4 | – |
| קלדוניה החדשהקלדוניה החדשה קלדוניה החדשה | 1 | 2 |
| פפואה גינאה החדשהפפואה גינאה החדשה פפואה גינאה החדשה | 1 | – |
| פיג'יפיג'י פיג'י | – | 3 |
| פולינזיה הצרפתיתפולינזיה הצרפתית טהיטי | – | 3 |
| ונואטוונואטו ונואטו | – | 3 |
| איי שלמהאיי שלמה איי שלמה | – | 2 |

\*- אוסטרליה כבר לא חברה בקונפדרציית OFC.

קישורים חיצוניים
----------------

* אתר האינטרנט הרשמי של ליגת האלופות האוקיאנית

הערות שוליים
------------

1. ↑  פרטים נוספים וסטטיסטיקות נוספות על אלופות המפעל (באנגלית)

| תחרויות כדורגל באוקיאניה (OFC) |
| --- |
| מפעלי הווה | 

|  |  |  |  |
| --- | --- | --- | --- |
| תחרויות נבחרות לאומיות | 

|  |  |
| --- | --- |
| במסגרת OFC | גביע אוקיאניה • טורניר העפלה אולימפי • אליפות אוקיאניה לנשים |

 |
| תחרויות מועדונים | 

|  |  |
| --- | --- |
| במסגרת OFC | ליגת האלופות האוקיאנית • אליפות אוקיאניה בקטרגל |
| במסגרת פיפ"א | גביע העולם למועדונים |

 |

 |
| מפעלי עבר | 

|  |  |
| --- | --- |
| תחרויות נבחרות | גביע האתגר AFC–OFC • גביע מלנזיה • גביע פולינזיה |
| תחרויות מועדונים | גביע הנשיא • גביע למחזיקות גביע |

 |